**Ministru kabineta noteikumu projekta „Grozījumi Ministru kabineta 2006.gada 4.aprīļa noteikumos Nr.265 „Ārstniecības iestāžu medicīniskās un uzskaites dokumentācijas lietvedības kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 4.aprīļa noteikumos Nr.265 „Ārstniecības iestāžu medicīniskās un uzskaites dokumentācijas lietvedības kārtība”” (turpmāk – Noteikumu projekts) izstrādāts, pamatojoties uz Ārstniecības likuma 59.pantu. |
| 2. | Pašreizējā situācija un problēmas | Ar Ministru kabineta 2006.gada 4.aprīļa noteikumiem Nr.265 „Ārstniecības iestāžu medicīniskās un uzskaites dokumentācijas lietvedības kārtība” (turpmāk – noteikumi) apstiprināta medicīniskā un uzskaites dokumentācija (turpmāk – veidlapas), kas tiek izmantotas medicīnisko ierakstu veikšanai ārstniecības iestādēs.  1. Noteikumus nepieciešams papildināt ar jaunām veidlapām, jo ir ieviesti jauni veselības aprūpes pakalpojumi, nepieciešams svītrot tās veidlapas, kuras dublē informācijas pieprasījumu, kā arī uzlabot jau esošās veidlapas, lai samazinātu iegūstamās informācijas apjomu vai nodrošinātu kvalitatīvāku veselības aprūpi:  1) Lai kontrolētu organizētā vēža skrīningu, nepieciešams apstiprināt veidlapas, ko aizpilda ārstniecības personas, veicot dzemdes kakla citoloģiskā materiāla skrīningizmeklēšanu un skrīningmamogrāfiju organizētā vēža skrīninga ietvaros.  2) Nepieciešams apstiprināt veidlapu cukura diabēta pacienta insulīna kartei, tādējādi radot iespēju ārstam kontrolēt cukura diabēta pacienta iegādāto un izlietoto insulīna apjomu.  3) Lai nodrošinātu kvalitatīvu bērnu vecumā no 1 nedēļas līdz 5 gadiem fiziskās un garīgās attīstības novērtēšanu, nepieciešams apstiprināt ģimenes ārstiem domātu veidlapu minētās vecuma grupas bērnu veselības stāvokļa izvērtēšanai. Paredzēts, ka lietojot veidlapu tiks atvieglots ģimenes ārstu darbs, jo veidlapa pēc būtības ietver paraugu, kāda informācija ārstniecības personai ir jāiegūst no vecākiem (aizbildņiem) vai kāda informācija ir sniedzama vecākiem, bērna aprūpes uzlabošanai.  4) Nepieciešams apstiprināt veidlapas, kuras ārstniecības persona aizpilda sniedzot veselības aprūpi mājās. 2009.gadā tika uzsākts jauns veselības aprūpes pakalpojums, un ārstniecības personas veselības aprūpes dokumentēšanai izmantoja ambulatoro pacienta talonu. Attīstoties mājās nodrošinātajai veselības aprūpei, ir nepieciešams precīzāk un detalizētāk atainot pacientam sniegto veselības aprūpi, pacienta veselības stāvokļa izmaiņas, tādejādi arī nodrošināt veselības aprūpes mājās kvalitātes palielināšanos.  5) Nepieciešams svītrot veidlapas, kurās norādītā informācija ir pieejama citos informācijas avotos (veidlapa „To personu reģistrācijas žurnāls, kas uzņemtas ar noziedzīgā nodarījumā gūtām traumām”, veidlapa „Radioloģisko manipulāciju uzskaites žurnāls zobārstniecībā”, veidlapa „Transportlīdzekļu vadītāju un personu, kuras vēlas iegūt transportlīdzekļa vadītāja kvalifikāciju, veselības pārbaudes žurnāls”, veidlapa „Transfūzo līdzekļu pārliešanas reģistrācijas lapa”, veidlapa „Ārsta apmeklējumu un mājas vizīšu uzskaites lapa”, veidlapa „Vidējā medicīniskā personāla dienasgrāmata”, veidlapa „Nosūtījums sekundārās veselības aprūpes pakalpojumu saņemšanai”).  6) Saskaņā ar ārstu profesionālo organizāciju ieteikumiem, ir nepieciešams vienkāršot veidlapas „Profilaktiskās potēšanas uzskaites žurnāls”, „Bērna medicīniskā karte” un „Profilaktiskās potēšanas karte”, samazinot sniedzamās informācijas apjomu.  7)Medicīnisko apliecību par nāves cēloni nepieciešams precizēt, papildinot ar informāciju par nāves vietu neatliekamās medicīniskās palīdzības mašīnā, kas atvieglos Neatliekamās medicīniskās palīdzības dienesta darba statistisko analīzi un plānošanu.  8) Ņemot vērā realizēto administratīvi teritoriālo reformu valstī, kā rezultātā mainījies administratīvo teritoriju koda ciparu skaits, noteikumos nepieciešams precizēt administratīvo teritoriju kodu aizpildāmo lauku skaitu – no 6 laukiem uz 7.  9) Lai Latvijas normatīvos aktus saskaņotu ar 1994.gada 22.decembra ES Izpildu Komitejas Lēmumu „Par 75.pantā paredzēto sertifikātu narkotisko un psihotropo vielu pārvadāšanai (SCH/Com-ex (94) 28 rev.)” nepieciešams apstiprināt veidlapu “Apliecība par narkotisku un/vai psihotropo vielu nēsāšanu ārstnieciskām vajadzībām –Šengenas Konvencijas 75.pants”.  2. Ar Ārstniecības likuma (2009.gada 10.decembra likums) grozījumiem ir precizēts Ārstniecības likuma 59.pants, kurā dots deleģējums Ministru kabinetam noteikt medicīnisko dokumentu lietvedības kārtību, tādēļ nepieciešams precizēt noteikumu nosaukumu. Kā arī ar 2010.gada 1.martu ir stājies spēkā Pacientu tiesību likums un no noteikumiem ir nepieciešams svītrot tās normas, kuras ir ietvertas Pacientu tiesību likumā. |
| 3. | Saistītie politikas ietekmes novērtējumi un pētījumi | Nav |
| 4. | Tiesiskā regulējuma mērķis un būtība | Noteikumu projekta mērķis ir precizēt ārstniecības iestāžu medicīnisko un uzskaites dokumentāciju un lietvedības kārtību.  Noteikumu projekts paredz apstiprināt 7 jaunas veidlapas un 7 veidlapas svītrot, kā arī veikt tehniskus un redakcionālus labojumus.  Noteikumu projekts paredz:  1. No noteikumiem svītrot veidlapas, kuru lietošana turpmāk nav nepieciešama, jo satur citos informācijas avotos pieejamu informāciju – veidlapa „To personu reģistrācijas žurnāls, kas uzņemtas ar noziedzīgā nodarījumā gūtām traumām”, veidlapa „Radioloģisko manipulāciju uzskaites žurnāls zobārstniecībā”, veidlapa „Transportlīdzekļu vadītāju un personu, kuras vēlas iegūt transportlīdzekļa vadītāja kvalifikāciju, veselības pārbaudes žurnāls”, veidlapa „Transfūzo līdzekļu pārliešanas reģistrācijas lapa”, veidlapa „Ārsta apmeklējumu un mājas vizīšu uzskaites lapa”, veidlapa „Vidējā medicīniskā personāla dienasgrāmata”, veidlapa „Nosūtījums sekundārās veselības aprūpes pakalpojumu saņemšanai”.  2. Apstiprināt veidlapas, kas nepieciešamas valsts organizētā vēža skrīninga īstenošanai - „Dzemdes kakla citoloģiskā materiāla skrīningizmeklēšanas karte” un „Skrīningmamogrāfijas karte”.  3. Apstiprināt veidlapas, kas nepieciešamas kvalitatīva ārstniecības procesa nodrošināšanai – „Cukura diabēta pacienta insulīna karte”, „Bērna vecumā no 1 nedēļas līdz 5 gadiem fiziskās un garīgās attīstības novērtēšanas lapa”, „Nosūtījums veselības aprūpei mājās”, „Pacienta karte veselības aprūpei mājās”.  4. Apstiprināt veidlapu “Apliecība par narkotisku un/vai psihotropo vielu nēsāšanu ārstnieciskām vajadzībām –Šengenas Konvencijas 75.pants”, kas nodrošinātu pacienta tiesības, apstiprinātas Šengenas konvencijas 75.pantā.  5. Precizēt to veidlapu sarakstu, kas uzglabājamas 5 un 75 gadus pēc pēdējā ieraksta.  6. Izteikt noteikumu nosaukumu jaunā redakcijā, atbilstoši Ārstniecības likumā dotajam deleģējumam un saskaņot noteikumu normas ar Pacientu tiesību likumu.  7. Veikt tehniskus un redakcionālus labojumus, precizējot veidlapās aizpildāmo lauku skaitu, izvietojumu un saturu.  Minētie grozījumi atrisina 2.punktā minētās problēmas. |
| 5. | Projekta izstrādē iesaistītās institūcijas | Latvijas Ģimenes ārstu asociācija, Latvijas Endokrinologu asociācija, Latvijas Ambulatorā dienesta ārstu palīgu profesionālā biedrība, Latvijas Māsu asociācija, Latvijas Lauku ģimenes ārstu asociācija un ārstniecības iestādes – SIA „Aprūpes birojs”, A/S „Latvijas Jūras medicīnas centrs” Vecmīlgrāvja Primārās veselības aprūpes centrs. |
| 6. | Iemesli, kādēļ netika nodrošināta sabiedrības līdzdalība | Tika nodrošināta tieši nozares ekspertu līdzdalība, jo projekts attiecas uz ārstniecības personām, kuru interešu pārstāvību nodrošināja ārstniecības personu profesionālās organizācijas un ārstniecības iestādes, kuras tieši iesaistītas to pakalpojumu sniegšanā, attiecībā uz kuriem paredzētas normatīvā regulējuma izmaiņas. |
| 7. | Cita informācija | Noteikumu projekts tika nosūtīts viedokļa sniegšanai Latvijas Ārstu biedrībai, Latvijas Slimnīcu biedrībai un Veselības aprūpes darba devēju asociācijai.  No Veselības aprūpes darba devēju asociācijas un Latvijas Slimnīcu biedrības iebildumi par minēto projektu netika saņemti, savukārt Latvijas Ārstu biedrība iebilda, norādot, ka šī projekta apstiprināšanas gadījumā palielināsies birokrātiskais slogs ārstniecības personām, jo paredz apstiprināt 7 jaunas veidlapas.  Veselības ministrija ir ņēmusi vērā Latvijas Ārstu biedrības iebildumu un sadarbībā ar ārstniecības personu profesionālo organizāciju, tai skaitā Latvijas Ārstu biedrības, Veselības ekonomikas centra, Veselības norēķinu centra un Veselības inspekcijas pārstāvjiem ir atkārtoti izvērtējusi ar Ministru kabineta 2006.gada 4.aprīļa noteikumiem Nr.265 „Ārstniecības iestāžu medicīniskās un uzskaites dokumentācijas lietvedības kārtība” apstiprinātās medicīniskās veidlapas, kā rezultātā Noteikumu projekts paredz papildus sākotnēji svītrojamajām 3 veidlapām, svītrot vēl 4 medicīniskās veidlapas. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekta tiesiskais regulējums attiecas uz visām 4753 Latvijas Republikas ārstniecības iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Ar noteikumu projektu tiek būtiski atvieglos ārstniecības personu, īpaši, ģimenes ārstu, darbs, veicot bērnu vecumā no 1 nedēļas līdz 5 gadiem fiziskās un garīgās attīstības novērtēšanu un pacientu ar cukura diabētu veselības stāvokļa uzraudzību, kas ilgtermiņā ietekmēs tādu sabiedrības veselības rādītāju kā, piemēram, jaundzimušo mirstība, zīdaiņu mirstība, paredzamais mūža ilgums, uzlabošanos. Ar noteikumu projektu tiks uzlabota valsts organizētā vēža skrīninga īstenošanas uzraudzība, kā arī vienkāršota medicīniskās dokumentācijas lietvedības kārtība un mazināta birokrātija. Tā pat noteikumu projekts paredz nodrošināt tādas medicīniskās informācijas sniegšanu, kas būtiski nepieciešama veselības aprūpes pakalpojumu analīzē un plānošanā. |
| 5. | Administratīvās procedūras raksturojums | Administratīvā procedūra, apstiprinot 7 jaunas veidlapas, netiek mainīta:   * Veselības norēķinu centrs līdzšinējā kārtībā izsūta ārstniecības personām veidlapas „Dzemdes kakla citoloģiskā materiāla skrīningtestēšanas karte” un „Skrīningmamogrāfijas karte”, kas aizpildāmas Veselības norēķinu centra vienotajā informācijas sistēmā (VIS); * veidlapu „Bērna vecumā no 1 nedēļas līdz 5 gadiem fiziskās un garīgās attīstības novērtēšanas karte” pavairo, aizpilda un izmanto ģimenes ārsti izvēles kārtā un veidlapai ir vadlīniju raksturs; * veidlapu „Cukura diabēta pacienta insulīna karte” līdzšinējā kārtībā izsniedz Veselības ekonomikas centrs; * veidlapas „Nosūtījums veselības aprūpei mājās” un „Pacienta karte veselības aprūpei mājās” pavairo, aizpilda un glabā ambulatorās ārstniecības iestādes, kuras nodrošina veselības aprūpi mājās; * veidlapu “Apliecība par narkotisku un/vai psihotropo vielu nēsāšanu ārstnieciskām vajadzībām – Šengenas Konvencijas 75.pants” pavairo un aizpilda ambulatorās ārstniecības iestādes. |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |
| III, IV, V, VI sadaļa – projekts šīs jomas neskar | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības norēķinu centrs, Veselības ekonomikas centrs, Veselības inspekcija |
| 2. | Projekta izpildes ietekme uz pārvaldes funkcijām | Noteikumu projekta izpilde nemaina pārvaldes funkcijas.  Veselības norēķinu centrs līdzšinējā kārtībā izsūta ārstniecības personām veidlapas „Dzemdes kakla citoloģiskā materiāla skrīningtestēšanas karte” un „Skrīningmamogrāfijas karte”, kas aizpildāmas Veselības norēķinu centra vienotajā informācijas sistēmā (VIS).  Veidlapu „Cukura diabēta pacienta insulīna karte” līdzšinējā kārtībā izsniedz Veselības ekonomikas centrs.  Noteikumu izpildi kontrolē Veselības inspekcija. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms. |
| 6. | Cita informācija | Nav attiecināms. |

Veselības ministrs J.Bārzdiņš

11.08.2011 10:23

1 439

K.Kļaviņa, 67876095

[kristine.klavina@vm.gov.lv](mailto:kristine.klavina@vm.gov.lv)